
แนวทางการสมัครเข้ารับคัดเลือกเป็นสถานประกอบกิจการดีเด่นด้านการส่งเสริมการพัฒนาฝีมือแรงงาน ประจำปี พ.ศ. 2561ภาคผนวก (ข)
เอกสารวาระที่ 3.2

1) สถานประกอบกิจการต้องมีคุณสมบัติด้านที่ 1 และด้านอื่นๆ อีกอย่างน้อย 2 ด้าน
2) ยื่นใบสมัคร พร้อมด้วยเอกสาร หลักฐาน ภาพถ่ายและสื่อสิ่งพิมพ์ สื่อทางอิเล็กทรอนิกส์ต่างๆ เพื่อประกอบการพิจารณา 
3) แสดงหลักฐานเชิงประจักษ์ หากได้รับการเชิดชูในความโดดเด่นของสถานประกอบกิจการและหรือบุคลากรจากหน่วยงานภายนอก อาทิ ผลงานหรือรายการของประเภทรางวัลของสถานประกอบกิจการและหรือบุคลากรที่ได้รับในระดับประเทศหรือระดับนานาชาติ 
4) แสดงหลักฐานของสถานประกอบกิจการที่เป็นต้นแบบ ตัวอย่างการพัฒนาฝีมือแรงงานในด้านต่างๆ เช่น สถานประกอบกิจการเปิดให้เป็นแหล่งเรียนรู้ศึกษาดูงาน และสามารถถ่ายทอดความรู้
ในการพัฒนาฝีมือแรงงานแก่ผู้สนใจ 
5) สถานประกอบกิจการมีความพร้อมในการให้ข้อมูลและเอกสารเพิ่มเติมตามที่ฝ่ายเลขาฯ ร้องขอ เพื่อให้คณะกรรมการฯ พิจารณาอย่างครบถ้วน 

หลักเกณฑ์ และเงื่อนไขในการพิจารณาคัดเลือกสถานประกอบกิจการดีเด่น
ด้านการส่งเสริมการพัฒนาฝีมือแรงงาน ประจำปี พ.ศ. 2561
ด้านที่ 1   สถานประกอบกิจการที่มีลูกจ้าง 100 คนขึ้นไป มีการพัฒนาฝีมือแรงงานครบถ้วนตามพระราชบัญญัติส่งเสริมการพัฒนาฝีมือแรงงาน พ.ศ. ๒๕๔๕ และที่แก้ไขเพิ่มเติม เป็นระยะเวลาติดต่อกันไม่น้อยกว่า 3 ปี (พ.ศ. 2558 – 2560)
หลักเกณฑ์ และเงื่อนไขในการพิจารณา
1) หลักสูตรการฝึกอบรมเกี่ยวข้องกับการดำเนินการของสถานประกอบกิจการนั้น และเป็นการเพิ่มความรู้ ความสามารถ ทักษะฝีมือให้กับลูกจ้างผู้ผ่านการฝึกอบรม โดยแสดงหลักฐานหลักสูตรที่สถานประกอบกิจการ
ได้จัดฝึกอบรมให้กับลูกจ้าง จำนวนไม่เกิน 5 หลักสูตร พร้อมเนื้อหาหลักสูตรโดยย่อ 
2) มีนโยบายชัดเจนที่ต้องการให้มีการฝึกอบรมให้กับลูกจ้าง เพื่อเพิ่มผลิตภาพในการทำงาน 
เช่น ประกาศนโยบายการพัฒนาบุคลากร แผนการฝึกอบรมประจำปี เป็นต้น 
3) ให้ความสำคัญในการพัฒนาฝีมือแรงงานลูกจ้าง โดยดำเนินการฝึกอบรมฝีมือแรงงาน ทดสอบมาตรฐานฝีมือแรงงาน จัดส่งลูกจ้างเข้ารับการรับรองความรู้ความสามารถ รวมกันหรืออย่างหนึ่งอย่างใด ให้กับลูกจ้างเกินกว่า 50% ขึ้นไป ของจำนวนลูกจ้างเฉลี่ยแต่ละปีจากแบบแสดงรายการส่งเงินสมทบกองทุนพัฒนาฝีมือแรงงาน ประจำปีที่มีจำนวนผู้ผ่านการอบรมเกินกว่ากฎหมายกำหนด 
4) หลักสูตรการฝึกอบรมที่จัดทำขึ้นมีผลต่อการเพิ่มผลิตภาพแรงงานของสถานประกอบกิจการนั้นโดยตรง โดยแสดงข้อมูลหลักฐานของผลที่ได้รับในการวัดประสิทธิภาพการทำงานหรือการเพิ่มผลิตภาพแรงงาน (KPI) จำนวน 1 หลักสูตร พร้อมเนื้อหาหลักสูตรโดยย่อ 
5) หลักสูตรการฝึกอบรมที่จัดทำขึ้นเพื่อความก้าวหน้าในสายอาชีพ (Career path) ซึ่งสามารถเลื่อนระดับขึ้นไปสู่ตำแหน่งที่สูงขึ้น โดยแสดงหลักฐานหลักสูตรที่สถานประกอบกิจการได้จัดฝึกอบรมให้กับลูกจ้าง จำนวน 1 หลักสูตร พร้อมเนื้อหาหลักสูตรโดยย่อ


ด้านที่ 2  สถานประกอบกิจการที่มีลูกจ้างต่ำกว่า 100 คน มีการพัฒนาฝีมือแรงงานครบถ้วนตามพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม เป็นเวลาติดต่อกันไม่น้อยกว่า 2 ปี 
(พ.ศ. 2559 – 2560)
หลักเกณฑ์ และเงื่อนไขในการพิจารณา
1) หลักสูตรการฝึกอบรมเกี่ยวข้องกับการดำเนินการของสถานประกอบกิจการนั้น และเป็นการเพิ่มความรู้ ความสามารถ ทักษะฝีมือให้กับลูกจ้างผู้ผ่านการฝึกอบรม โดยแสดงหลักฐานหลักสูตรที่สถานประกอบกิจการได้จัดฝึกอบรมให้กับลูกจ้าง จำนวนไม่เกิน 2 หลักสูตร พร้อมเนื้อหาหลักสูตรโดยย่อ 
2) มีนโยบายชัดเจนที่ต้องการให้มีการฝึกอบรมให้กับลูกจ้าง เพื่อเพิ่มผลิตภาพในการทำงาน เช่น ประกาศนโยบายการพัฒนาบุคลากร แผนการฝึกอบรมประจำปี เป็นต้น 
3) ให้ความสำคัญในการฝึกอบรมลูกจ้าง โดยดำเนินการพัฒนาฝีมือแรงงานให้กับลูกจ้างเกินกว่า ๕๐% ของจำนวนลูกจ้างเฉลี่ยแต่ละปี โดยอ้างอิงข้อมูลจำนวนลูกจ้างจากแบบรายการแสดงการนำส่งเงินสมทบ (สปส. ๑ - ๑๐) จากสำนักงานประกันสังคม 
4) หลักสูตรการฝึกอบรมที่จัดทำขึ้นมีผลต่อการเพิ่มผลิตภาพของสถานประกอบกิจการนั้นโดยตรง โดยแสดงข้อมูลหลักฐานของผลที่ได้รับในการเพิ่มผลิตภาพแรงงาน และหลักสูตรที่สถานประกอบกิจการได้จัดฝึกอบรมให้กับลูกจ้าง จำนวน 1 หลักสูตร พร้อมเนื้อหาหลักสูตรโดยย่อ 
5) หลักสูตรการฝึกอบรมที่จัดทำขึ้นเพื่อความก้าวหน้าในสายอาชีพ (Career path) ซึ่งสามารถเลื่อนระดับขึ้นไปสู่ตำแหน่งที่สูงขึ้น โดยแสดงหลักฐานหลักสูตรที่สถานประกอบกิจการได้จัดฝึกอบรมให้กับลูกจ้าง จำนวน 1 หลักสูตร พร้อมเนื้อหา
ด้านที่ 3  สถานประกอบกิจการที่รับนักเรียน นิสิต นักศึกษา จากสถานศึกษา หรือบุคคลที่ทางราชการส่งมา
ฝึกเข้ารับการฝึกเตรียมเข้าทำงานตามหลักสูตรที่ขอรับรอง โดยจ่ายค่าเบี้ยเลี้ยงและสวัสดิการ ในรอบปีที่ผ่านมา (พ.ศ. 2560)
หลักเกณฑ์ และเงื่อนไขในการพิจารณา
1) หลักสูตรการฝึกอบรมที่เกี่ยวข้องกับการดำเนินการของสถานประกอบกิจการนั้น และเป็นการเพิ่มความรู้ ความสามารถ ทักษะฝีมือให้กับนักเรียน นิสิต นักศึกษา เป็นไปตามพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม โดยแสดงหลักฐานหลักสูตรที่สถานประกอบกิจการได้จัดฝึกอบรมให้กับนักเรียน นิสิต นักศึกษา อย่างน้อยจำนวน 1 หลักสูตร พร้อมเนื้อหาหลักสูตรโดยย่อ 
2) นโยบายชัดเจนที่ต้องการสนับสนุนให้มีการฝึกอบรมให้แก่นักเรียน นิสิต นักศึกษา เช่น แผนงาน ประกาศนโยบายการฝึกอบรมให้แก่นักเรียน นิสิต นักศึกษา ประจำปี เป็นต้น 
3) ให้ความสำคัญกับนักเรียน นิสิต นักศึกษาที่เข้าฝึกเตรียมเข้าทำงาน โดยให้โอกาสได้ปฏิบัติงานร่วมกับพนักงานประจำแต่ละสายงาน เพื่อให้ตรงตามวัตถุประสงค์ของการฝึกเตรียมเข้าทำงาน 
4) มีหลักฐานการจ้างงานนักเรียน นิสิต นักศึกษา ผู้ที่ผ่านการฝึกเตรียมเข้าทำงาน เพื่อจ้างเป็นพนักงานประจำสถานประกอบกิจการ








ด้านที่ 4  สถานประกอบกิจการที่จัดทำมาตรฐานฝีมือแรงงานของตนหรือนำมาตรฐานของกรมพัฒนาฝีมือแรงงาน
ไปจัดทำเป็นมาตรฐานของสถานประกอบกิจการ ไม่น้อยกว่าจำนวน 1 สาขาในรอบปีที่ผ่านมา 
(พ.ศ. 2560) และมีการนำมาตรฐานฝีมือแรงงานที่จัดทำขึ้นไปกำหนดหลักสูตรการฝึกอบรมและมีการนำหลักสูตรนี้ไปจัดฝึกอบรมให้แก่พนักงาน  
หลักเกณฑ์ และเงื่อนไขในการพิจารณา
1) จัดทำมาตรฐานฝีมือแรงงานเพื่อพัฒนาและเพิ่มประสิทธิภาพในการทำงาน ไม่น้อยกว่า 1 สาขา ในรอบปีที่ผ่านมา 
2) นำมาตรฐานฝีมือแรงงานที่จัดทำขึ้น ไปกำหนดหลักสูตรการฝึกอบรมให้แก่พนักงาน 
3) นำหลักสูตรที่จัดทำขึ้นตามมาตรฐานฝีมือแรงงานไปจัดฝึกอบรมให้แก่พนักงาน เพื่อประสิทธิภาพในการทำงาน 
4) นำมาตรฐานฝีมือแรงงานที่จัดทำขึ้น ไปใช้ประกอบการพิจารณาคัดเลือกคนเข้าทำงานและเลื่อนระดับความก้าวหน้าในตำแหน่งงาน
5. หลักเกณฑ์อื่น ๆ ประกอบการพิจารณาเพิ่มเติม
5.1  เป็นสถานประกอบกิจการต้นแบบ ตัวอย่างในการพัฒนาฝีมือแรงงานที่มีประสิทธิภาพ เป็นที่ประจักษ์แก่สาธารณะในระดับจังหวัด หรือในระดับประเทศ ในรอบ 3 ปี ที่ผ่านมา (พ.ศ. 2558 – 2560)
หลักเกณฑ์ และเงื่อนไขในการพิจารณา
พิจารณาจากข้อมูล หลักฐาน เอกสาร ภาพถ่ายว่าเป็นสถานประกอบกิจการที่เปิดให้เป็นแหล่งเรียนรู้ ศึกษาดูงาน และสามารถถ่ายทอดความรู้ในการพัฒนาฝีมือแรงงานให้แก่ผู้สนใจ เป็นต้น
5.2  เป็นสถานประกอบกิจการที่มีการดำเนินกิจกรรมหรือสิ่งที่แสดงให้เห็นถึงการขับเคลื่อนเพื่อรองรับนโยบายThailand 4.0 ของรัฐบาล ในรอบปีที่ผ่านมา (พ.ศ. 2560)
หลักเกณฑ์ และเงื่อนไขในการพิจารณา
1) มีนโยบาย แผนจะดำเนินการด้านการพัฒนา ปรับปรุงกระบวนงาน ผลิตภัณฑ์ บริการ เทคโนโลยี นวัตกรรม ฯลฯ 
2) มีการดำเนินการด้านการพัฒนา ปรับปรุงกระบวนงาน ผลิตภัณฑ์ บริการ เทคโนโลยี นวัตกรรม ฯลฯ ในขั้นตอนของการระบุปัญหา รวบรวมข้อมูลและแนวคิดเกี่ยวกับการแก้ปัญหา และออกแบบวิธีการแก้ปัญหา 
การวางแผนดำเนินการแก้ปัญหา จนถึงขั้นตอนของการอบรมพัฒนาทักษะลูกจ้างเพื่อไปสู่การเพิ่มผลิตภาพแรงงาน 
3) มีผลงานการดำเนินการด้านการพัฒนา ปรับปรุงกระบวนงาน ผลิตภัณฑ์ บริการ เทคโนโลยี นวัตกรรม ฯลฯ จนนำไปสู่การเพิ่มผลิตภาพแรงงานได้
พิจารณาจากหลักฐาน เอกสาร ภาพถ่าย และมีผลงานด้านผลิตภัณฑ์ บริการเทคโนโลยี นวัตกรรม ฯลฯ
มีการปรับปรุงกระบวนงาน หรือจัดการพัฒนาทักษะลูกจ้าง เพื่อไปสู่การเพิ่มผลิตภาพแรงงาน และการแข่งขัน
ด้านนวัตกรรม โดยการนำความรู้ด้านวิทยาศาสตร์ การวิจัย ด้านเทคโนโลยี ด้านนวัตกรรม และด้านคณิตศาสตร์
มาประยุกต์ใช้ 
5.3  เป็นสถานประกอบกิจการที่มีการดำเนินกิจกรรมหรือสิ่งที่แสดงให้เห็นถึงการสนับสนุนการดำเนินการจัดทำสมรรถนะของตำแหน่งงาน (Competency) ภายในสถานประกอบกิจการ ในรอบ 3 ปีที่ผ่านมา 
(ปี พ.ศ. 2558 – 2560)
หลักเกณฑ์ และเงื่อนไขในการพิจารณา
มีการดำเนินกิจกรรมของสถานประกอบกิจการหรือสิ่งที่แสดงให้เห็นถึงการสนับสนุนการดำเนินการจัดทำสมรรถนะของตำแหน่งงาน (Competency) ภายในสถานประกอบกิจการ อาทิ การวิเคราะห์สมรรถนะ (Competency Analysis) การนำสมรรถนะที่ได้ไปสู่การพัฒนาบุคลากรของหน่วยงาน เช่น การกำหนดหลักสูตร
เพื่อฝึกอบรมพนักงาน การทำหัวข้อสมรรถนะ (Competency List) เพื่อสรรหาคนเข้ามาปฏิบัติงานทดแทน
หรือใช้สำหรับจัดทำเส้นทางความก้าวหน้าในอาชีพ (Career Path) การจัดทำมาตรฐานฝีมือแรงงาน โดยอิงสมรรถนะ
ที่จัดทำขึ้น การค้นหาช่องว่างสมรรถนะ(Competency Gap) ฯลฯ
พิจารณาจากหลักฐาน เอกสาร ภาพถ่าย และการนำเสนอของผู้บริหารสถานประกอบกิจการ
5.4  มีผลงานที่ได้รับการเชิดชู หรือได้รับรางวัลจากหน่วยงานภาครัฐและเอกชน ในด้านการพัฒนาศักยภาพบุคลากร ในระดับประเทศ หรือระดับนานาชาติ ในรอบ 3 ปีที่ผ่านมา (ปี พ.ศ. 2558 – 2560)
หลักเกณฑ์ และเงื่อนไขในการพิจารณา
พิจารณาจากสถานประกอบกิจการมีการส่งเสริม ดำเนินการด้านการพัฒนาศักยภาพบุคลากร การจัดทำมาตรฐานฝีมือแรงงานของตน การจัดทำสมรรถนะของตำแหน่งงาน การดำเนินการอบรมและพัฒนาเพื่อเพิ่มผลิตภาพแรงงานที่ได้รับการเชิดชู หรือได้รับรางวัลจากหน่วยงานภาครัฐและเอกชนในระดับประเทศ หรือระดับนานาชาติ
5.5  ผลงานด้านอื่นๆ 
หลักเกณฑ์ และเงื่อนไขในการพิจารณา
1) สถานประกอบกิจการที่ให้การสนับสนุนในการฝึกซ้อมเยาวชน เพื่อเข้าร่วมงานแข่งขันฝีมือแรงงานนานาชาติ 
2) สถานประกอบกิจการที่เปิดโอกาสให้คนพิการ ผู้สูงอายุ (60 ปีขึ้นไป) เข้าทำงานในสถานประกอบกิจการนั้นๆ หรือส่งเสริมคนพิการได้เข้ารับการพัฒนาอาชีพ 
3) สถานประกอบกิจการที่มีศูนย์ฝึกอบรม (Training Center) เป็นของตนเอง และมีการดำเนินการฝึกอบรมทุกปี
4) สถานประกอบกิจการที่เป็นศูนย์ทดสอบฝีมือแรงงาน ที่มีผลการดำเนินงานเป็นประจำทุกปี
			พิจารณาจากข้อมูล หลักฐาน ภาพถ่ายและสื่อสิ่งพิมพ์ สื่อทางอิเล็กทรอนิกส์ต่างๆ

